Farg‘onada poyezd quloqchin taqib temir yo‘lni kesib o‘tayotgan fuqaroni  urib yubordi

Farg‘ona viloyatining O‘zbekiston tumanida yashovchi N. S. qulog‘ida quloqchin bilan temir yo‘lni kesib o‘tayotganida poyezd urib yubordi. Bu haqda “Daryo” muxbiri Azizjon Ermatov xabar bermoqda.

Farg‘ona viloyati IIB transportda jamoat xavfsizligini ta’minlash bo‘limi navbatchilik qismidan ma’lum qilinishicha, “Qir—Qo‘qon” bekatlari oralig‘ining 192-kilometrida “Andijon—Marg‘ilon—Qo‘qon” yo‘nalishi bo‘yicha harakatlanib kelayotgan elektrpoyezd qulog‘ida quloqchini (naushnik) bo‘lgan holda velosipedda temir yo‘lni kesib o‘tayotgan fuqaro N. S.ni urib yuborgan.
U olgan tan jarohatlari oqibatida hodisa joyida halok bo‘ldi.
Mazkur holat yuzasidan tergovga qadar tekshiruv harakatlari olib borilmoqda.